अंडरग्रावंड जावन बद्द तणारुपान बंगालाक किल्ललो. हालींच परतला म्हणपाचें आयकूंक आयलां. आतां इंदिरा तण जावन हांगा मातता काय चिखलांत फुलता तें रोखडेंच कळपाचें आसा.
 विकास कोटीचीं उड्डाणां मारता आनी आमची लायट वरांचीं वरां गूल जाता.
 तर अंदूंय वीज खात्यान वर्सावळी प्रमाण पावसाळी मेंटेनेंन्सा खातीर लायट काडपाचें थारायलें आनी तो दिसूय जाहीर जालो. पूण अंदूं तांकां पयली फावट, दुसरी फावट करून तिसरे फावटीं सा वो सा करचें पडलें. एकदां शिगम्याक लागून आनी उपरांत 'मनांच्या बातांक' लागून कार्यावळ मुखार व्हरची पडली. तांचें सा जाता म्हणल्यार आमची दवर्लेची लायट मात तीन फावटीं काडली. सदां वता ती अर्द पाउण वरा खातीर पूण ही पुराय आदेस काडली. खंय जायरात ना वा कसली कळोवणी. लायट सकाळ फुडें गेली ती बद्द दनपरां आयली. आतां लायट कित्याक गेल्या वा केन्ना येतली हें विचारूंक फोन केल्यार लँड लायन चलना आनी मोबायल स्वीच ऑफ. ताणीं जायरातींत एकवीस तारकेर लायट काडटले म्हणिल्लें काय एकवीस तारीक मेरेन काडटलें म्हणिल्लें तेंच कळप कठीण जाल्लें. जायरात काडून वाचतले म्हणल्यार पेपर आॅन लायन आनी लायट ना म्हणटकूच नेट ना. नेट नासतकूच आमचो नेट गेलो. आलिया भोगासी म्हणपाचें आनी वोगी बसपाचें.
 इतले दीस म्हाका हें दवर्लेच घडटा अशें दिसतालें. पूण पयरूच घोगळांत एके इमारतीची लायट दोन रातीं ना जाली तें पळोवन मात आमी सुखी दिसले. आज गेल्ली लायट बद्द परवां येवप म्हणजे थंय रावतल्यांक ह्या उबाळांत कितें भोगपाचें ताचो विचारूच करूं नजो. वीसेक फ्लॅट आनी सात- आठ दुकानां दोन राती काळखांत उरप म्हणजे कितें हाल जावपाचे पळेयात. कश्यो काडल्यो आसतल्यो काय दोन राती ह्या लोकांनी? आनी हांगसरली लायट तर अंडरग्रावंड जाल्या.
 मेळत?
 बरें, इतलें मेंटेनेंन्स करुनूय दर दिसा चार फावट लायट वचपाचें कारण कितें? एकवीस तारकेर लायट काडली. तरी बावीस तारकेक सकाळीं स ते साडेसात मेरेन लायट खंय गेली? फॅक्टर्यांक लायट उणी पडटा म्हणून बी ही लायट गूल जायना मूं? घरांतली लायट काडून ती फॅक्टर्यांक दिवपाचें चलना मूं? पूण हाका लागून फकत घरांनी रावप्यांकूच त्रास जायनात जाल्यार वाठारांतल्या ल्हान-सान आस्थापनांक ताचो मार बसता हें खात्याक कळूंक नाका आसलें? आज लायटी बगर कोणाचेंच पान हालना. दर एके गजालीक लायट जायच आसता. एकदीस जायरात दिवन लायट काडटात तेन्ना लोकांक कितेंय तजवीज करूंक मेळटा. पूण अकस्मात लायट वता तेन्ना जावपी हाल वीज खात्याक कळनात? काय तांकां लोकांचें पडुनूच गेल्लें ना.
 मेळटली हें पळोवप. लायट काडटले जाल्यार एक- दोन दीस पयलीं लोकांक कळोवप ही खात्याची लागणूक थारता. लायट कित्याक काडटात तेंय आमकां कळूंक जाय. कोणाच्या मनाक मारता म्हणून लायट काडप सारकें न्ही. जेन्ना पुराय जिल्ह्यांत लायट काडपाचें थारलें तेन्ना सगळे कडलें मेंन्टेनेंन्स त्याच दिसा करपाचें. ताचे पयलीं एक- दोन दीस वेगवेगळे कडेन लायट काडपाचें कारण कितें?
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 